ઇન્ડિયામાં ગરીબો, આદિવાસીઓ અને દલિતોને ધિક્કાર, ભૂખમરા અને બધા પ્રકારની સતામણીથી તાબે રાખવામાં કહેવાતા સર્વણ લોકોનો સ્વાર્થ છે. સ્વાર્થી લોકો ગરીબો, આદિવાસીઓ અને દલિતોને તેમના મૂળભૂત અધિકારથી વંચિત રાખે છે. તેઓ તેમને સામાજિક, શૈક્ષણિક અને આર્થિક રીતે આગળ આવવા દેતા નથી. પણ “સબકા સાથ સબકા વિકાસ”નો નારો ચાલુ રહે છે! પરિણામે મોટા ભાગના ગરીબો, આદિવાસીઓ ને દલિતો સ્વાતંત્ર્યના ૭૦ વર્ષ પછી પણ મૂળભૂત જરૂરિયાતોથી વંચિત રહે છે! આવી વાસ્તવિક પરિસ્થિતિનો સામનો કરવા અને સત્ય હકીકતોને પારખવાનું જ્ઞાન અને એને રજૂ કરવાનું ર્દઢ મનોબળ પત્રકાર પાસે હોવું જોઈએ.